**Materská škola, Štiavnička 86, Ružomberok**

**KONCEPCIA ROZVOJA ŠKOLY**

**na roky 2024 – 2029**

**Ružomberok, 06.05.2024**  **PaedDr. Jana Bartánusová**

**ÚVOD**

 Koncepcia rozvoja školy na roky 2024 –2029 nadväzuje na koncepciu vypracovanú v roku 2019, na aktuálny stav školy, tradície a silné stránky školy. Rozvíja slabé stránky školy, znižuje riziká a ohrozenia plnením nových úloh. Všeobecnou úlohou Koncepčného zámeru materskej školy je zadefinovať základné línie rozvoja školy v období nasledujúcich piatich rokov v oblasti výchovy a vzdelávania, materiálno – technického zabezpečenia, celoživotného vzdelávania pedagogických a nepedagogických zamestnancov školy. Pri plnení tohto cieľa sa opierame o bohaté tradície, dobrú spoluprácu a partnerstvo s rodinou a flexibilitu pedagogických pracovníkov. Materská škola si vybudovala dokonalý imidž a kvalitné výchovno – vzdelávacie výsledky, materiálno – technické podmienky, ktoré sú veľmi dôležité pre jej ďalší rozvoj a smerovanie.  Obsahom návrhu koncepcie je spracovanie vízie školy, analýzy súčasného stavu, cieľov a úloh rozvoja školy.

1. **Vízia materskej školy**

**Chceme pokračovať v budovaní modernej školy, ktorá bude otvoreným spoločenstvom detí, učiteľov, rodičov, ale aj širšej komunity obce a regiónu. Bude spájať kvalitný a efektívny výchovno-vzdelávací proces s nadštandartnými mimoškolskými aktivitami v prospech rozvoja individuálnych schopností detí, tvorivom myslení a vzájomnom rešpektovaní.**

* klíma a prostredie materskej školy bude smerovať k tomu, aby deti radi chodili do materskej školy, s dôverou a bez strachu, kde budú môcť prežívať radostné a spokojné detstvo,
* naďalej podporovať, prebúdzať a maximálne rozvíjať tvorivý potenciál detí,
* viesť deti k vzájomnej úcte, dôvere, uznaniu, znášanlivosti, otvorenosti komunikácií, k empatií a vzájomnej spolupráci,
* v materskej škole ponúknuť kvalitnú výchovu a vzdelávanie primeranú osobnosti a veku dieťaťa, ktorá bude viesť k získavaniu potrebných kompetencií a ich spôsob aj obsah bude odrážať očakávanie detí a ich rodičov,
* naďalej vytvárať priestor, aby materská škola hľadala možnosti zapájania rodičov do diania školy,
* zdokonaliť a neustále aktualizovať informácie prostredníctvom webovej stránky materskej školy, facebookovej stránke, skvalitniť komunikáciu učiteľ – rodič, informovanosť rodičov o dianí a aktivitách v MŠ cez edupage.
* motivovať učiteľky k potrebe naďalej sa vzdelávať v oblastiach, ktoré obohatia možnosti a inovatívne postupy vo výchove a vzdelávaní detí v materskej škole,
* rozvíjať osobnosť učiteliek, ich tvorivosť, koncepčnosť, osobnú zodpovednosť a schopnosť rešpektovať dieťa a jeho individualitu,
* podporovať primerané medziľudské vzťahy v celom pracovnom kolektíve, navzájom, ale i všetkých zamestnancov školy v smere k rodičom detí a iným partnermi spolupracujúcimi s materskou školou,
* udržať a ďalej posilniť vybudovaný kredit školy v rámci regiónu
* spolupracovať s partnermi materskej školy
1. **SWOT ANALÝZA MATERSKEJ ŠKOLY**

|  |  |
| --- | --- |
|  **SILNÉ stránky MŠ** | **SLABÉ stránky MŠ** |
| – 100% kvalifikovanosť zamestnancov– kvalitne fungujúca tímová práca učiteľov- výborná poloha školy (ľahká dostupnosť)- výchovno-vzdelávací proces zameraný naspoluprácu so zákonnými zástupcami– pozitíva v príprave detí do 1. ročníkaZŠ– výsledky dosahované v rámci školskýcha mimoškolských aktivít, ktoré sú prezentované v MŠ aj na verejnosti- heterogénne (zmiešané triedy) - krúžková činnosť- aktivity na získanie mimorozpočtovýchfinančných prostriedkov 2%- pokojné externé prostredie – revitalizovaný školský dvor,- vlastné dopravné ihrisko– prístup k internetu pre zamestnancov,-IKT vybavenie- aktualizovaná web -stránka , facebooková stránka- komunikácia s rodičmi aj cez edupage | - potrebné vybudovanie parkoviska pred MŠ-potrebná rekonštrukcia a vybavenie kuchyne– nedostatok finančných prostriedkov na vysoko nákladové rekonštrukcie,- germicídne žiariče na zníženie chorobnosti detí- viac využívať všetky časti školského dvora- chýbajúce skrinky a lavičky pre deti v šatni-  |
| **PRÍLEŽITOSTI** | **OHROZENIE** |
| reagovanie na výzvy MŠVVaŠ , inýchorganizácii - vypracovanie projektov– získanie fin. prostriedkov prostredníctvom OZ Malí Mravčekovia pri MŠ, 2%– výmena pedagogických skúseností– umožniť ďalšie vzdelávanie učiteľov– prezentácia školy  | – nedostatok finančných prostriedkov– zvyšovanie výdavkov na prevádzku a energie, legislatívne zmeny- nepriaznivá ekonomická situácia v niektorých rodinách,– demografický pokles populácie |

1. **CIELE A ÚLOHY ROZVOJA ŠKOLY**
	1. **Zvyšovanie kvality výchovno-vzdelávacieho procesu v materskej škole**

 Národná školská politika prostredníctvom schválenia zákona č. 245/2008 Z. z. o výchove a vzdelávaní v znení zmien a doplnkov, ako aj schválením Štátneho vzdelávacieho programu pre predprimárne vzdelávanie v materskej škole priniesla do praxe materských škôl tvorivo-humanistickú koncepciu, kde v strede záujmu je dieťa ako aktívne vzdelávajúci sa subjekt. Našim poslaním je zmeniť tradičnú školu na modernú a tomu je prispôsobené plánovanie edukačného procesu s využívaním inovatívnych foriem a metód práce.

 V súlade so Štátnym vzdelávacím programom pre predprimárne vzdelávanie v materskej škole sme vypracovali náš Školský vzdelávací program pod názvom:**„RASTIEME AKO KVIETKY“** – názov vyplýva zo zamerania materskej školy na enviromentálne cítenie detí. Vychádzame z toho, že naše deti sa budú rozvíjať ako kvietky, pričom budeme podporovať ich individualitu a jedinečnosť. Vedieme deti prostredníctvom zážitkového učenia k poznávaniu okolitého sveta. Dúfame, že s využitím humanistických princípov budú deti od nás odchádzať pripravené na ďalšie školské vzdelávanie a život v spoločnosti.

***POSLANIE MŠ***

 Materská škola podporuje osobnostný rozvoj detí v oblasti sociálno-emocionálnej, intelektuálnej, telesnej, morálnej, estetickej, rozvíja schopnosti a zručnosti, utvára predpoklady na ďalšie vzdelávanie. Pripravuje na život v spoločnosti v súlade s individuálnymi a vekovými osobitosťami detí.

 ***Poslanie našej materskej školy*** bude predovšetkým vnímať každé dieťa ako jedinečnú osobnosť, rešpektovať jeho individualitu. Orientovať výchovu a vzdelanie v prospech dieťaťa. Rozvíjať u detí sebavedomie a viesť deti k tolerancii k deťom, ktoré sú “ inak obdarené”. Vzájomne prepojiť rodinu a školu a snažiť sa čo najviac zapájať rodičov do diania v materskej škole (byť otvorenou materskou školou). Poskytnúť vám, rodičom, modernú cestu výchovy a vzdelávania k múdrym, dobrým, aktívnym a šťastným deťom.

**CIELE:**

* profiláciu materskej školy smerovať k vytváraniu podmienok pre zdravý fyzický vývin detí,
* rozširovať elementárne poznatky o zdravom životnom štýle,
* prehlbovať úroveň enviromentálneho vedomia predškolského veku,
* v edukačnom procese zahŕňať všestranný rozvoj osobnosti so zameraním na oblasť kognitívnu, perceptuálno-motorickú, sociálno-emocionálnu s prioritou dodržania psychohygieny detí,
* podporiť u detí vzťah k ľudovej kultúre a ľudovým tradíciám uplatňovaním prvkov regionálnej výchovy vo výchovno-vzdelávacom procese (vynášanie Moreny, stavanie májov)
* vytvoriť priestor pre rozvoj nadaných detí s využitím akceleračných programov,
* naďalej podporovať rozvíjanie komunikatívnych kompetencií a predčitateľskej gramotnosti u detí ako predpoklad úspešného vzdelávania v ZŠ,
* využívať obecnú knižnicu v rozvíjaní predčitateľskej gramotnosti, vrátiť deťom knihy do rúk
* podporovať rozvíjanie digitálnych kompetencií u detí, a tým aj rozvoj tvorivého myslenia s využívaním IKT a primeraným aplikovaním vo výchovno-vzdelávacom procese (program ALFÍK)
* utvárať a následne v praktických situáciách uplatňovať zásady bezpečného správania sa v cestnej premávke,
* rozvíjať u detí emocionálnu inteligenciu, schopnosť prijímať a niesť osobnú zodpovednosť pri plnení úloh, vážiť si, rešpektovať a tolerovať odlišnosť iných ľudí, správať sa mravne a udržiavať harmonické medziľudské vzťahy,
* rozvíjať kľúčové kompetencie detí a učiteľov, venovať pozornosť deťom s určitým

nadaním aj prostredníctvom krúžkovej činnosti,

* rozvíjať u detí návyky súvisiace so zdravým životným štýlom, podporovať pohybovú

aktivitu detí – plavecký výcvik „ VO VODE SOM AKO RYBA“

* rozvíjať u detí návyky súvisiace so zdravým životným štýlom, podporovať pohybovú
* aktivitu detí – lyžiarsky výcvik
* pozornosť venovať prírodovednej podoblasti – environmentálnej výchove „MALÍ MRAVČEKOVIA“
* Využívať aktivizujúce metódy učenia, ako napr. zážitkové učenie, problémové učenie, experiment
	1. **Podpora ďalšieho vzdelávania pedagogických a nepedagogických zamestnancov školy**

 Vytvárať vhodné pracovné podmienky a pozitívne a tvorivé pracovné prostredie.

Stabilizovať kolektív a podporovať partnerské vzťahy, vytvárať pozitívnu klímu na škole.

Umožniť odborný rast, podporovať vzdelávanie pedagogických a nepedagogických zamestnancov v súlade s potrebami školy. Spoločnými aktivitami upevňovať medziľudské

vzťahy v kolektíve. Zvyšovať účasť zamestnancov ako jedného tímu na rozhodovaní o škole.

Využívať potenciál každého zamestnanca s rešpektovaním a uznaním odlišných názorov a prejavov zamestnancov. Pokračovať v tom, aby všetci zamestnanci MŠ svojimi postojmi, názormi, prácou a komunikáciou na verejnosti zásadne zastupovali záujmy MŠ, čím budú vytvárať dobré meno školy a udržiavať dobré medziľudské vzťahy.

V rámci školy sa vytvoril pracovný tím, ktorého prácu je potrebné ďalej podporovať a motivovať a postupne do tímu zapájať ďalších kreatívnych a angažovaných zamestnancov.

* 1. **Zlepšenie úrovne materiálno - technického vybavenia školy**
* Dopĺňanie inovatívnych edukačných materiálov a telovýchovných pomôcok, hračiek, učebných pomôcok a didaktického materiálu,
* dopĺňanie školskej knižnice aktuálnymi publikáciami, detskou a odbornou literatúrou,
* doplniť a inovovať vybavenie školy o nové interaktívne softvéry, IKT pomôcky,
* v spolupráci so zriaďovateľom komunikovať o parkovisku pred MŠ
* v spolupráci so zriaďovateľom pokračovať v zlepšovaní technologického vybavenia prevádzky školskej jedálne s dôrazom na zníženie energetických nákladov,
* pestovať bylinky s deťmi v školskej záhrade
* prekryť pieskovisko a revitalizovať ihrisko a pocitový chodník pri školskej terase
* zabezpečiť stany na spoločné aktivity, besiedky s rodičmi na školskom dvore
* doplniť kolobežky na dopravné ihrisko
	1. **Aktívne vyhľadávanie a využívanie doplnkových zdrojov financovania aktivít školy**

 Skvalitňovať spoluprácu so zriaďovateľom, občianskymi združeniami a organizáciami v oblasti získavania finančných prostriedkov na realizáciu projektov pre deti materskej školy.

* získavať dôveru rodičov v individuálnom poradenstve a cez spoločné aktivity s rodinou,
* získavať sponzorov školy
	1. **Prezentácia školy, imidž školy**

Pokračovať v prezentovaní aktivít materskej školy verejnosti a zvýšiť informovanosť rodičov o aktivitách MŠ.

* pravidelne aktualizovať webovú a facebookovú stránku školy a poskytovať tak verejnosti informácie o živote školy,
* prezentovať školu formou dňa otvorených dverí, kultúrnych programov pre rodičov a verejnosť,
* sústavne prezentovať výsledky a úspechy školy zapájaním sa do súťaží a projektov

**Záver**

 Našim poslaním je zmeniť tradičnú školu na modernú a tomu je prispôsobené plánovanie edukačného procesu s využívaním inovatívnych foriem a metód práce.

 Stanovené úlohy sú reálne a splniteľné, vyplynuli z potrieb a analýzy súčasného stavu MŠ. Predložený návrh Koncepcie rozvoja školy je tvárnym materiálom, ktorý bude priebežne doplňovaný a upravovaný.

 Po zrealizovaní jednotlivých krokov bude potrebné zrealizovať spätnú väzbu, testovanie, overovanie v praxi a na základe získaných výstupov korigovať a opraviť zrealizované kroky tak, aby bola zabezpečená plynulosť výchovno – vzdelávacieho procesu a udržateľný rozvoj školy.

 **Šťastné dieťa, rovná sa spokojný rodič a to by sme chceli dosiahnuť. Materská škola má dať dieťaťu taký základ, aby malo po celý život potešenie zo vzdelávania.**

Ružomberok, 06.05.2024 PaedDr. Jana Bartánusová